Parlamentari germani amenință cu scoaterea în afara legii a partidului de extremă-dreapta Alternativa pentru Germania (AfD)
Un grup de parlamentari germani din partidele proeuropene examinează semnarea unei moțiuni care să inițieze procesul de scoatere în afara legii a partidului de extremă-dreapta Alternativa pentru Germania (AfD), relatează luni agenția DPA, preluată de Agerpres. Acest partid, de orientare conservatoare, eurosceptică și antimigrație, a câștigat luna aceasta pentru prima dată un scrutin regional, cel din landul estic Turingia, și este așteptat să facă progrese de asemenea la alegerile legislative naționale în septembrie anul viitor.